ปีแยร์ ลาวาล

ปีแยร์ ฌ็อง-มารี ลาวาล (; 28 มิถุนายน ค.ศ. 1883 – 15 ตุลาคม ค.ศ. 1945) เป็นนักการเมืองชาวฝรั่งเศส ในสมัยสาธารณรัฐที่ 3 เขาทำหน้าที่เป็นนายกรัฐมนตรีฝรั่งเศสตั้งแต่วันที่ 27 มกราคม ค.ศ. 1931 ถึง 20 กุมภาพันธ์ ค.ศ. 1932 และครั้งที่สอง ตั้งแต่วันที่ 7 มิถุนายน ค.ศ. 1935 ถึง  24 มกราคม ค.ศ. 1936 ลาวาลได้เริ่มอาชีพของเขาในฐานะนักสังคมนิยม แต่เมื่อเวลาผ่านไปก็ได้เอนเอียงไปทางฝ่ายขวา ภายหลังจากฝรั่งเศสพ่ายแพ้และลงนามการสงบศึกกับเยอรมนีใน ค.ศ. 1940 เขาได้ทำหน้าที่ในบทบาทที่โดดเด่นในระบอบวีชีของฟีลิป เปแต็ง ครั้งแรกในฐานะรองประธานสภาคณะรัฐมนตรี ตั้งแต่วันที่ 11 กรกฎาคม ค.ศ. 1940 ถึง 13 ธันวาคม ค.ศ. 1940 และต่อมาได้เป็นผู้นำรัฐบาล ตั้งแต่วันที่ 18 เมษายน ค.ศ. 1942 ถึง 20 สิงหาคม ค.ศ. 1944

หลังจากฝรั่งเศสได้รับการปลดปล่อยใน ค.ศ. 1944 ลาวาลถูกจับกุมโดยรัฐบาลฝรั่งเศสภายใต้การนำของชาร์ล เดอ โกล ในสิ่งที่มีการยอมรับอย่างกว้างขวางว่าเป็นการพิจารณาคดีที่บกพร่อง ลาวาลถูกตัดสินว่ามีความผิดในข้อหาการวางแผนต่อความมั่นคงของรัฐและการให้ความร่วมมือกับศัตรู และหลังจากความพยายามฆ่าตัวตายถูกขัดขวาง เขาก็ถูกประหารชีวิตด้วยการยิงเป้าแบบชุดทีม"Laval Execution", The Guardian, 16 October 2008. ด้วยกิจกรรมทางการเมืองมากมายของเขาได้ทิ้งเหลือไว้เป็นมรดกตกทอดที่ซับซ้อนและเป็นที่โต้เถียง ส่งผลทำให้ชีวประวัติครึ่งหนึ่งของเขามีข้อขัดแย้งกัน

 อ้างอิง 

หมวดหมู่:บุคคลจากจังหวัดปุย-เดอ-โดม

หมวดหมู่:นักลัทธิฟาสซิสต์
หมวดหมู่:อาชญากรสงครามชาวฝรั่งเศส
หมวดหมู่:เสียชีวิตจากอาวุธปืน
หมวดหมู่:บุคคลที่เกิดในปี พ.ศ. 2426
หมวดหมู่:บุคคลที่เสียชีวิตในปี พ.ศ. 2488
หมวดหมู่:ผู้ถูกประหารชีวิตด้วยอาวุธปืน